OzLabs/hebrew-wiki-articles huggingface dataset:
ניקולאי שירשוב

ניקולאי שירשוב (באוזבקית: Nikolay Shirshov; 22 ביוני 1974 – 28 בדצמבר 2021) היה כדורגלן אוזבקי ששיחק בעמדת המגן הימני.

== קריירת מועדונים ==
שירשוב שיחק בקבוצות טרקטור טשקנט, פחטקור טשקנט, אורדבסי שימקנט, רוסטוב, סק"א רוסטוב, בטאיסק-2007, טאגאנרוג, MITOS נובוצ'רקסק ו-TPF.

== קריירה בינלאומית ==
ב-19 בנובמבר 1996 ערך שירשוב את הופעת הבכורה שלו בנבחרת אוזבקיסטן, בהפסד 2–4 לנבחרת איחוד האמירויות הערביות במשחק ידידות. ב-25 במאי 1997 הבקיע את שער הבכורה שלו בנבחרת, בניצחון 0–6 על נבחרת קמבודיה במסגרת מוקדמות מונדיאל 1998. הוא היה חלק מסגל נבחרת אוזבקיסטן לטורנירים גביע אסיה 1996, גביע אסיה 2000 וגביע אסיה 2004.

הוא ערך 64 הופעות במדי הנבחרת, בהן הבקיע 13 שערים.

== מותו ==
ב-28 בדצמבר 2021 מת שירשוב בגיל 47.

== תארים ==
;פחטקור טשקנט
* אליפות אוזבקיסטן (2): 1992, 1998
* הגביע האוזבקי (2): 1993, 1997

== קישורים חיצוניים ==

== הערות שוליים ==

קטגוריה:כדורגלנים אוזבקים
קטגוריה:מגני כדורגל אוזבקים
קטגוריה:כדורגלני פחטקור טשקנט
קטגוריה:כדורגלני אורדבסי
קטגוריה:כדורגלני רוסטוב
קטגוריה:כדורגלני סק"א רוסטוב
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 1996
קטגוריה:כדורגלני גביע אסיה 2000
קטגוריה:כדורגלני גביע אסיה 2004
קטגוריה:אוזבקים שנולדו ב-1974
קטגוריה:נפטרים ב-2021
קונסוננס ודיסוננס

במוזיקה, קוֹנְסוֹנַנְס ודִיסוֹנַנְס הם סיווגים של צלילים בו-זמניים או עוקבים. קונסוננס הוא הרמוניה שהצלילים שמרכיבים אותה משלימים זה את זה ומגבירים את התהודה זה של זה. דיסוננס הוא הרמוניה שבה הצלילים מתנגשים זה עם זה ויוצרים אינטראקציות אקוסטיות מורכבות יותר. הגדרה פשטנית יותר למונחים היא שהרמוניות ומרווחים קונסוננטיים הם נעימים לאוזן ואילו הרמוניות ומרווחים דיסוננטיים אינם נעימים לאוזן. ניתן גם לחשוב על הדיסוננס והקונסוננס במונחים של יציבות: הרמוניות דיסוננטיות נחשבות לעיתים כ"לא יציבות" וכשואפות "להיפתר" על ידי מרווחים קונסוננטיים (למשל, כאשר נשמע אקורד דיסוננטי נרגיש צורך לשמוע אחריו אקורד קונסוננטי שיפתור לנו את ההרגשה הלא נעימה שמעורר הדיסוננס), אם כי ישנה הכרה רחבה שהדבר תלוי גם בהיכרות ובמומחיות מוזיקלית. עם כל זאת, אין לטעות ולחשוב כי דיסוננס הוא אינו דבר רצוי; יצירה שתכתב כולה באקורדים קונסוננטיים, למשל, אולי תשמע נעימה לאוזן אך היא תשעמם את המאזין שכן לא תהיה בה שום "אי יציבות" שדרושה פתרון (דומה הדבר ליצירה ספרותית ללא כל סיבוך עלילתי).

המלודיה של יצירה מסוימת, לרוב מאורגנת כדי לתקשר עם הרמוניות משתנות (מעברי אקורדים) שמלוות אותה, ושבנויות על קונסוננס ודיסוננס. המיומנות של כתיבת מלודיה תלויה באופן מוחלט ביכולת לבחור תווים בהתאם (או, במכוון, שלא בהתאם) להרמוניות שלהם, תוך כדי שמירה על צורה מלודית מוגדרת (או לא מוגדרת באופן מכוון).

המונחים יוצרים דיכוטומיה מבנית שבה הם מגדירים זה את זה בהדרה הדדית: קונסוננס הוא מה שאינו דיסוננטי, ודיסוננס הוא מה שאינו קונסוננטי. עם זאת, בחינה מדוקדקת יותר מראה שההבחנה יוצרת הדרגה, מהקונסוננטי ביותר לדיסוננטי ביותר. בשיח סתמי, כפי שהדגיש המלחין והתאורטיקן הגרמני פאול הינדמית: "שני המושגים מעולם לא הוסברו במלואם, ובמשך אלף שנים ההגדרות השתנו". המונח סוננס (sonance) הוצע להקיף או להתייחס באופן לא מחייב למונחים קונסוננס ודיסוננס.

==קישורים חיצוניים==

* 

==הערות שוליים==

קטגוריה:פסיכולוגיה של המוזיקה
קטגוריה:תאוריית המוזיקה
נסיכות ברכטסגאדן

נסיכות ברכטסגאדן או נסיכות-פרובוסט ברכטסגאדן (בגרמנית: (Fürst-) Propstei Berchtesgaden) הייתה נסיכות שלהאימפריה הרומית הקדושה, שהוחזקה על ידי מועצה של Canons Regular בראשות נסיך-פרובוסט.

== גאוגרפיה ==
השטח כלל את אזור ברכטסגאדן האלפיני, כלומר הקהילות המודרניות של ברכטסגאדן, בישופשויזן, מרקטשלנברג, רמסו ושונאו אם קוניגסי, הממוקמות במדינת בוואריה הגרמנית של היום, כמו גם מספר אחוזות רחוקות יותר.
העיירות ברכטסגאדן ו-ווצמן
מיקומו של המנזר היה חשוב מבחינה אסטרטגית. ראשית, הוא נמצא באזור שיש בו מרבצי מלח יקרי ערך, והוא היה ממוקם בצורה כזו שהוא היה מסוגל לשמש כמדינת חיץ בין שכנותיה הגדולות בהרבה, דוכסות בוואריה וארכיבישופות זלצבורג, ולנצל את המצב לטובתו. שנית, עמק ברכטסגאדן תחום כמעט כולו בהרים גבוהים, למעט נקודת גישה אחת לצפון, ולכן הוא כמעט בלתי חדיר.

== היסטוריה ==
מנזר ברכטסגאדן, המוקדש לפטרוס הקדוש וליוחנן המטביל, נוסד בשנת 1102 בתוך דוכסות הגזע הבווארית כקהילה של קנונים אוגוסטינים על ידי הרוזן ברנגר מזולצבאך בהוראת אמו, הרוזנת אירמגארד.

לאור הנסיבות הגאו-פוליטיות החיוביות, הפרובוסטים התקשו מעט לבסס את העצמאות הטריטוריאלית של המנזר, שהפך למנזר אימפריאלי ב-1194. בשנת 1380 השיגו הפרובוסטים מעמד של רייכספורסט כנסייתית ומשנת 1559 ערכו הצבעה ישירה באספת הרייכסטאג כ"נסיך-פרובוסטים", דרגה כמעט שווה לזו של נסיך-בישוף. התואר היה אחד משניים בלבד באימפריה: התואר היחיד השני היה במנזר הקיסרי אלוואנגן השוואבי.
כנסיית מנזר וארמון ויטלסבאך
תפקידו של הנסיך-פרובוסט התקיים לעיתים קרובות בשילוב עם תפקידים כנסייתיים גבוהים אחרים, והפרובוסטים התגוררו לעיתים קרובות במקומות אחרים. מ-1594 עד 1723, התואר והשטחים הוחזקו על ידי בית ויטלסבאך, מ-1612 באיחוד אישי על ידי הנסיכים-ארכיבישופים של קלן, שבני דודיהם שלטו על הדוכסות הבווארית השכנה. הקמצנות המתמדת של הארכיבישופים של זלצבורג הובילה להתנגשויות נשק ב-1611, כאשר חייליו של וולף דיטריך רייטנאו כבשו את ברכטסגאדן אך נהדפו על ידי כוחותיו של מקסימיליאן הראשון, דוכס בוואריה.

ב-1802/1803 חולנה הנסיכות ושטחיה נמסרו תחילה לנסיכות הבוחר מזלצבורג, שעל פי חוזה פרסבורג ב-1805 נפל בידי האימפריה האוסטרית, ולבסוף ב-1810 לממלכת בוואריה החדשה שהוקמה. מבני הנזירים שימשו זמן מה כצריף, אך בשנת 1818 הוגדר המנזר כמעון מלכותי של בני הזוג וויטלסבאך, שהשתמשו בו כארמון קיץ.

לאחר סיום המלוכה הבווארית, הבניינים מנוהלים מאז 1923 על ידי קרן הפיצויים של Wittelsbach ("Wittelsbacher Ausgleichsfonds"). חלק מהחדרים פתוחים לציבור, בעוד שחלקים אחרים של הבניין עדיין משמשים את בית ויטלסבאך. הכנסייה הנזירית משמשת כיום ככנסיית הקהילה של ברכטסגאדן.

== קישורים חיצוניים ==

ברכטסגאדן
נסיכות ליין

נסיכות ליין (בגרמנית: Fürstentum Leyen) הייתה מדינה גרמנית נפוליאונית שהתקיימה בין השנים 1806–1814 בהוהנגרולדסק, במערבה של באדן-וירטמברג המודרנית.

== היסטוריה ==
מפה הממחישה את צמיחתה של [[הדוכסות הגדולה של באדן, עם נסיכות ליין באפור, באמצע שמאל]]
בית ליין רכש מחוזות רבים במערב גרמניה, ובסופו של דבר אלה עברו בירושה על ידי שורת הרוזנים ליין באדנדורף . בשנת 1797, צרפת ניצחה את האימפריה הרומית הקדושה וכל האדמות ממערב לנהר הריין אבדו. לאחר תבוסתה של אוסטריה בדצמבר 1805, רוב מדינות הנסיכות הגרמניות הקטנות יותר נמסרו למדינות הגדולות, למעט ליין, בגלל שהרוזן השליט היה אחיינו של הארכי-קנצלר קרל תאודור פון דאלברג,<ref>Heinrich von Treitschke, History of Germany in the Nineteenth Century, Volume 1, page 270.</ref> משתף פעולה קרוב של נפוליאון.

בשנת 1806, הרוזן פיליפ פרנץ מאדנדורף הועלה לדרגת נסיך, ואדמותיו שונו ל'נסיכות ליין'. השטח יצר מובלעת מוקפת בבאדן. הנסיך פיליפ פרנץ, כמו חברים רבים אחרים בקונפדרציה של הריין הפך במידה רבה לבובה צרפתית, ולכן בעקבות תבוסתו של נפוליאון בקרב לייפציג ב-1813, קונגרס וינה בחר לפרק את נסיכותו ולתת אותה לאוסטריה. בשנת 1819, אוסטריה מסרה אותה לבאדן.

== נסיך ליין ==
* פיליפ פרנץ (1806–1814), בעבר רוזן אדנדורף

== קישורים חיצוניים ==

== הערות שוליים ==

קטגוריה:מדינות הקונפדרציה של הריין
קטגוריה:באדן-וירטמברג: מדינות וטריטוריות לשעבר
דוכסות ארנברג

דוכסות (רוזנות) ארנברג (בגרמנית: Grafschaft (Herzogtum) Arenberg), מאוית גם בשם ארמברג או אהרמברג, הוא מחוז לשעבר, נסיכות ולבסוף דוכסות ששכנה במה שהיא כיום גרמניה. הדוכסים מארנברג נותרו משפחת אצולה בלגית בולטת.

== היסטוריה ==
האזור הוזכר לראשונה במאה ה-12, הוא נקרא על שם הכפר ארמברג בגבעות האהר, הממוקם באזור ריינלנד-פאלץ של גרמניה של היום.

=== 1549–1645 ===
ארמברג הייתה במקור רוזנות. היא הפכה למדינת האימפריה הרומית הקדושה (reichsunmittelbar) ב-1549, הועלתה לדרגת נסיכות ב-1576, ואז הפכה לדוכסות ב-1645.

=== 1789 ===
רכושם הטריטוריאלי של הדוכסים מארנברג השתנה לאורך הדורות. בסביבות 1789 שכנה הדוכסות באזור אייפל בצד המערבי של הריין והכילה, בין היתר, את ארמברג, שלידן וקרפן.

עם זאת, למרות שהדוכסות עצמה הייתה בגרמניה, מהמאה ה-15 ואילך, אדמותיהם העיקריות של דוכסי ארנברג היו במה שהיא כיום בלגיה.

לדוכסות טרום נפוליאון היה שטח של 413 קמ"ר ואוכלוסייה של 14,800 איש. היא השתייכה לחוג הרייני הבוחר וגבלה בדוכסות ייליך, ארכיבישופות קלן, ארכיבישופות טריר ורוזנות בלנקנהיים.

=== 1798 ===
לאחר הכיבוש הצרפתי של הגדה המערבית של הריין בסביבות 1798 (ראה הסכם קמפו פורמיו והסכם לינוויל), קיבל הדוכס מארנברג אדמות חדשות: רוזנות וסט רקלינגהאוזן, רוזנות מפן והלורדות של דולמן.

=== 1810 ===
ארנברג הצטרף לקונפדרציה של הריין של נפוליאון, אם כי זה לא מנע את פירוקה שלה ב-1810, כאשר צרפת סיפחה את דולמן ומפן, ודוכסות ברג סיפחה את רקלינגהאוזן.

=== 1814 ===
לאחר תבוסתו של נפוליאון ב-1814 ופירוק הקונפדרציה של הריין, חולקו שטחי ארנברג לשעבר בין ממלכת פרוסיה לממלכת הנובר. הן בפרוסיה והן בהנובר הפכו הדוכסים לאצילים מקומיים הכפופים למלך.

=== 1826 ===
ב-1826 נקראה טריטוריית ארנברג בהנובר דוכסות ארנברג-מפן, ושטחה היה 2,195 קמ"ר ואוכלוסייה של 56,700 איש. למחוז רקלינגהאוזן, בפרוסיה, היה שטח של 780 קמ"ר ואוכלוסייה של 64,700 איש.

הדוכסים מארנברג נותרו משפחת אצולה בלגית בולטת. בני המשפחה הקרובים של הדוכסים נקראים בתואר נסיך ארנברג. מוצא המשפחה הדוכסית מבית ליגנה.

היער של ארנברג ממוקם בצפון מזרח צרפת, והוא מפורסם בכבישים המרוצפים שלו המשמשים במרוץ האופניים הקלאסי של פריז-רובה. בשטחיו בוצע כרייה נרחבת בעבר.

== קישורים חיצוניים ==

קטגוריה:מדינות האימפריה הרומית הקדושה
קטגוריה:דוכסויות גרמניות
קטגוריה:מדינות הקונפדרציה של הריין
ז'ורדן סבן

ז'ורדן סבן (בצרפתית: Jordan Sebban; נולד ב-6 בינואר 1997) הוא כדורגלן יהודי-צרפתי בעל אזרחות ישראלית המשחק בעמדת הקשר האחורי במ.ס. אשדוד.

==קריירה==
סבן התחיל את הקריירה שלו במחלקת הנוער של טולוז ובגיל 17 הצטרף לקבוצת המילואים של המועדון במדיה שיחק 4 שנים.

בקיץ הצטרף לאל אחידו מהליגה הספרדית השלישית. ב-7 באפריל 2019 הבקיע את שער הבכורה שלו בקריירה בתיקו 1-1 נגד גרנדה ב'. כעבור שנה הצטרף לאחרונה במדיה שיחק עונה אחת.

ב-5 בפברואר 2021 חתם בקופס מליגת העל הפינית עד לסיום העונה. בקופס רשם 20 הופעות בליגה ו-3 נוספים בגביע הפיני בו זכה קופס בסיום העונה. בסיום העונה שוחרר מהמועדון.

ב-16 באוגוסט 2022 חתם במ.ס. אשדוד מליגת העל ובזכות יהדותו קיבל אזרחות ישראלית ובכך לא נחשב לזר. ב-31 בדצמבר 2022 הבקיע את שער הבכורה שלו בקבוצה בתיקו 1-1 נגד הפועל ירושלים.

==תארים==
; קופס
*הגביע הפיני: 

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:כדורגלנים ישראלים
קטגוריה:כדורגלנים יהודים
קטגוריה:קשרי כדורגל צרפתים
קטגוריה:קשרי כדורגל ישראלים
קטגוריה:קשרי כדורגל יהודים
קטגוריה:ספורטאים יהודים צרפתים
קטגוריה:טולוז: כדורגלנים
קטגוריה:כדורגלני קופס
קטגוריה:כדורגלני מועדון ספורט אשדוד
קטגוריה:ישראלים ילידי צרפת
קטגוריה:ספורטאים צרפתים בספרד
קטגוריה:ספורטאים זרים בפינלנד
קטגוריה:עולים בשנות ה-2020
קטגוריה:צרפתים שנולדו ב-1997
קטגוריה:ישראלים שנולדו ב-1997
כריסטיאן ג'יאן

כריסטיאן אטה ג'יאן (באנגלית: Christian Attah Gyan; 2 בנובמבר 1978 – 29 בדצמבר 2021) היה כדורגלן גנאי ששיחק בעמדת המגן הימני.

== קריירת מועדונים ==
ג'יאן החל את הקריירה המקצוענית שלו בפיינורד מליגת העל ההולנדית, ממנה הושאל פעמיים לאקסלסיור רוטרדם, פעם אחת בליגת המשנה ההולנדית ופעם נוספת בליגת העל ההולנדית.

ב-3 ביוני 2008 חתם ג'יאן בטורון פאלוסאורה מליגת העל הפינית. בחודש ינואר 2009 חתם ג'יאן ברקסהאם מהנשיונל ליג. הוא ערך שתי הופעות במסגרת גביע ה-FA, ושוחרר בתום עונת מבלי לערוך הופעות ליגה. בחודש פברואר 2010 חתם ג'יאן ברובניימן פאלוסאורה מליגת המשנה הפינית, אך עוד באותו החודש נפצע, ושוחרר מהמועדון בחודש יולי מבלי שערך הופעות במדי הקבוצה. הוא סיים את הקריירה בקבוצה החובבנית לאונידס רוטרדם.

== קריירה בינלאומית ==
ב-13 באוקטובר 1998 ערך ג'יאן את הופעת הבכורה שלו בנבחרת גאנה, בתיקו 0-0 נגד נבחרת הולנד במשחק ידידות. הוא היה חלק מסגל הנבחרת לטורניר גביע אפריקה לאומות 2000.

בסך הכל ערך שמונה הופעות במדי הנבחרת.

== מחלתו ומותו ==
בחודש נובמבר 2021 אובחן ג'יאן עם סרטן סופני. ב-29 בדצמבר 2021 מת ממחלתו בגיל 43.

== תארים ==
;פיינורד
* גביע אופ"א (1): 2001/2002
* אליפות הולנד (1): 1998/1999
* מגן יוהאן קרויף (1): 1999

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:מגני כדורגל גנאים
קטגוריה:כדורגלני פיינורד
קטגוריה:כדורגלני אקסלסיור רוטרדם
קטגוריה:כדורגלני טורון פאלוסאורה
קטגוריה:כדורגלני רקסהאם
קטגוריה:כדורגלני רובניימן פאלוסאורה
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2000
קטגוריה:גנאים שנולדו ב-1978
קטגוריה:נפטרים ב-2021
קטגוריה:גנאים שנפטרו במאה ה-21
סירטואין 6

סירטואין 6 ( SIRT6 או Sirt6 ) הוא חלבון סטרס, שיכול להוריד אצטילציות ולהוסיף ADP-ריבוז לחלבונים המקודד על ידי הגן SIRT6 .<ref name="pmid10873683"></ref><ref name="entrez"></ref><ref name="pmid21946623"></ref> בכמה מחקרים, הראו כי SIRT6 פועל במספר מסלולים מולקולריים הקשורים להזדקנות, כולל תיקון DNA, תחזוקת טלומרים, גליקוליזה ודלקת .<ref name="pmid10873683" /> SIRT6 הוא חלק ממשפחת החלבונים הסירטואינים ביונקים, שהם הומולוגים לחלבון Sir2 בשמרים.

== מחקר ==
Sirt6 ידוע בעיקר כ-דה-אצטילז של ההיסטונים H3 ו-H4, הסרת קבוצת האצטיל משנה את צפיפות הכרומטין ומווסתת את ביטוי הגנים. הפעילות האנזימטית של Sirt6, כמו גם של שאר חברי משפחת הסירטואינים, תלויה בקישור של גורם משלים NAD+.<ref name=""></ref>

עכברים שהונדסו גנטית כדי לבטא את החלבון Sirt6 יתר על המידה, האריכו את תוחלת החיים המקסימלית בכ-15–16 אחוזים, הארכה זו, נצפת רק בעכברים זכרים.<ref name="pmid22367546"></ref>

== תיקון DNA ==
SIRT6 הוא חלבון שנדרש לתיקון מספר סוגי נזקי דנא - תיקון שברים דו גדיליים ותיקון בסיסים פגומים בתאי יונקים.<ref name="pmid16439206"></ref><ref name="pmid31002797"></ref> מחסור ב-SIRT6 בעכברים מוביל לתופעות הדומות לתהליכים ניווניים הקשורים להזדקנות.<ref name="pmid16439206" /> מחקר על 18 מינים של מכרסמים הראה שאורך החיים של המין קורלטיבי ליעילות של האנזים SIRT6.<ref name="pmid31002797" />

SIRT6 מקדם את התיקון של שברים דו גדיליים ב-DNA על ידי תהליך של חיבור קצה לא הומולוגי ורקומבינציה הומולוגית .<ref name="pmid32518153"></ref> בנוסף, SIRT6 מייצב את חלבון התיקון DNA-PKcs באתרים שבהם ניזוק הכרומטין.<ref name="pmid20157594"></ref>

ככל שפיברובלסטים אנושיים מזדקנים, היכולת לעבור תיקון הומולוגי רקומבינציוני (HRR) פוחתת.<ref name="pmid22753495"></ref> עם זאת, ביטוי יתר של SIRT6 בתאים לפני ההזדקנות מגרה מאוד HRR.<ref name="pmid22753495" /> השפעה זו תלויה בפעילות של הוספת ריבוז-ADP אחד שמפעילה את האנזים PARP1.

SIRT6 גם עוזר במניעת ירידה במנגנון שמתקן פגיעה בבסיסי דנא בפיברובלסטים אנושיים זקנים כתלות בPARP1.<ref name="pmid25607651"></ref>

== מפעילים ==
ניתן לעורר את פעילות הדה-אצטילציה של Sirt6 על ידי ריכוזים גבוהים (כמה מאות מיקרומולרים) של חומצות שומן, <ref></ref> ובעוצמה רבה יותר על ידי סדרה של חומרים סינתטיים המבוססים על טבעות פירוליות עם שישה איברים.<ref name=":0"></ref> מבנים גבישיים של קומפלקסים של Sirt6 עם האקטיבטור הראו שהתרכובות מנצלות כיס ספציפי לקישור SIRT6 לאנזים.<ref name=":0" /> מבין אנתוציאנידינים רבים שנחקרו, ציאנידין הפעיל את SIRT6 ברמה הכי גבוהה.

== קישורים חיצוניים ==
* https://www.inn.co.il/news/495154
* https://www.mako.co.il/news-science/2022_q1/Article-0d194fa8fd4af71027.htm

==הערות שוליים==

קטגוריה:גנים בכרומוזום 19 באדם
תור בן מיור

תור מתתיהו בן מיור (נולד ב-26 בינואר 1962) הוא במאי קולנוע, עורך, צלם ומורה. זוכה פרס אמי ופרס הפורום הדוקומנטרי.

== ביוגרפיה ==
בן מיור נולד ביודפת, לעמוס, יועץ חקלאי וקדר, ודליה, קדרית ומורה לקדרות. מילדות ועד נעוריו נדד ברחבי העולם ביחד עם משפחתו; שווייץ, לאוס, ארצות הברית, פנמה, צ'ילה וכו', זאת בשל עבודתו של אביו בבנק העולמי. את העניין בקולנוע פיתח כבר בגיל צעיר, ביצירת מספר סרטים קצרים שהובילו אותו להשתתף בתוכנית הנוער "ריץ רץ".

=== קריירה ===
לאחר לימודיו במחלקת הקולנוע בבית צבי, יצר מספר סרטים אקספרימנטליים ביודפת ואזור הגליל התחתון. ב-1989 עבר לירושלים שם החל לעבוד בהערוץ הראשון, ב-1996 עזב את הערוץ והחל לעבוד כעורך ובמאי במספר רב של פרויקטים דוקומנטריים ועלילתיים.

== פרסים והוקרה ==
* פרס אמי הבינלאומי לסרט "קאפו" בשנת 2000
* פרס העריכה של הפורום הדוקומנטרי הישראלי לסרט "אמא ילדה" 2016
* פסטיבל אפוס לסרטי תרבות ואמנות לסרט "בשוליים" 2015

== פילמוגרפיה חלקית כבמאי ועורך ==
* 1999 "קאפו" בימוי משותף עם דן סיטון, על משתפי פעולה יהודים עם הנאצים במלחמת העולם השנייה. זוכה פרס אמי הבינלאומי 2000 לסרט הדוקומנטרי הטוב ביותר.
* 2000 "אמהות שכולות" אמהות עולות חדשות מספרות על בניהן שנפלו.
* 2002-2001 "השלום ושברו" בימוי משותף עם דן סיטון, מאחורי הקלעים של תהליך השלום, הסרט זכה בפרס פיבודי.
* 2002 "בשם האל" בימוי משותף עם דן סיטון, מסע אל האסלאם הקיצוני הבוחן את מושגי הג'יהאד והשוהאדה.
* 2003 "כפר קטן על השבר הגדול" סרט מסע אישי הבוחן את המושג בית.
* 2003 "אהבה באושוויץ" סיפורי אהבה שהתרחשו במחנה ההשמדה.
* 2005 "בחזרה לתחתית" שבעה פרקים על מנהלים שהופכים במהלך שבוע לפועלים בחברה אותה הם מנהלים. (הפקה של נוגה תקשורת)
* 2007 "טיפול זוגי" סידרה בת שבעה פרקים על זוגות שעוברים הליך של טיפול זוגי (הפקה של נוגה תקשורת)
* 2007-2008 "שירת החטאים" סידרה דוקומנטארית מוזיקלית בהשראת שיבעת החטאים.
* 2012 "שני פנים לסיפור" סרט על סדנת הידברות המתמודדת עם הנרטיב הישראלי פלסטיני.
* 2013 "מייד אין יזראל" שני פרקים בסדרה על תעשיות בישראל.
* 2014 "בשוליים" מסע עם קבוצת תיאטרון שוליים, זכה בפסטיבל אפוס לסרטי אמנות הוקרן בפסטיבל ירושלים.
* 2017 "הרמטכ"לים" סדרה דוקומנטרית בת חמישה פרקים.
* 2020 "שלושה יוסי" סרט תיעודי סיפורם של מספר משפחות מחוסרות דיור.
* 2023 שימש כעורך בסרט הקצר "חיי כלב" שנוצר עבור הפרויקט התיעודי "באין מדינה יש אזרחים".

== קישורים חיצוניים ==

* [https://directorsguild.org.il/user/tor-ben-mayor/ תור בן מיור] באיגוד הבמאים והבמאיות

קטגוריה:ישראלים שנולדו ב-1962
גיא לוי (מוזיקאי)

גיא לוי (נולד ב-1 בספטמבר 1975) הוא מוזיקאי, מלחין, כותב, מעבד ונגן קונטרבס.

== ביוגרפיה ==
לוי נולד במבשרת ציון בשנת 1975. למד בבית ספר התיכון "רנה קסין" בירושלים. שירת בצה"ל ביחידת שלד"ג, יחידת הקומנדו של חיל האוויר.

בשנים 1997 עד 1999 למד באקדמיה למוסיקה ולמחול, ובין השנים 1999 עד 2001 למד בקונסרבטוריון המלכותי של אמסטרדם.

בין השנים 2005 - 2007 ניגן לוי בתזמורת הסימפונית ירושלים שהפעילה רשות השידור כנגן קונטרבס TUTI. באותן השנים הופיע במופע ג'אז עם אברהם ברטון (Abraham Burton) ועם הזמרת שילה ג'ורדן (Sheila Jordan) ואנסמבל הצוללת הצהובה.

בשנת 2008 ועד 2009 שהה בברלין וניגן עם יוצרים שונים ורבים בתחום הג'אז.

בשנים 2010–2013 עסק לוי בהפקה, הלחנה, הקלטות ויצירות שונות ומגוונות כגון: כתיבת עיבודי מיתרים ללהקה מרסדס בנד, יצירה בשיתוף עם בית אבי חי בירושלים, מופע של שירי שלישיית גשר הירקון, והופעה עם התזמורת הקאמרית הישראלית כנגן קונטרבס.

בשנים 2011–2012 הופיע והקליט בלהקת Black Guru בהובלת בן אילון וכן באלבום עטור השבחים Robin של אפרת בן צור.

בשנת 2013 יצר לוי את הפרויקט "פן – מוזיקה חדשה לשירי אלכסנדר פן" הכלל בין היתר הלחנה והפקת שירי האלבום אשר זכה לתמיכה מאקו"ם, נכנס לסל התרבות והאלבום אף הועלה בפסיטבל ימי זמר בחולון "תמונע", בית אביחי, אוזן בר ועוד.

באותה שנה הפיק לוי את אלבום הבכורה "בין הגבולות" של הזמר עודד גולדשטיין.

בשנת 2015 הקליט את האלבום הראשון והשני של ההרכב "לא" בהובלת גיא שמי. בהמשך השתתף בהופעות של פרויקט "פן – מוזיקה חדשה לשירי אלכסנדר פן" בהשתתפות הזמרת והפסנתרנית טליה אליאב.

בנוסף יצא לסיבוב הופעות עם ההרכב "לא" ביחד עם גיא שמי.
בשנת 2016 כתב פסקול לסדרה "אורי ואלה" ביחד עם גל תורן. פסקול זה זכה לשבחים רבים והסדרה, בבימויו של יובל שפרמן, עלתה לשידור בערוץ HOT3.

בשנת 2017 הוציא לאור אלבום בכורה הנושא את שמו של ההרכב המוזיקלי "ליילי". את האלבום הוא כתב, הלחין והפיק יחד עם שותפו, גל תורן. במקביל, החלו השניים לצאת למסע הופעות ראשון ברחבי הארץ, יחד עם נגנים נוספים. בשנה זאת יצא לאור אלבום שירי הילדים "שירים לעמליה" אותו לוי יזם, הלחין והפיק יחד עם הפסנתרנית והמלחינה טל אבן צור. באלבום השתתפו של עלמה זק, אלון נוימן ואיילת רובינסון. בהמשך לשנה זו יצר את הפסקול לסרט הקצר "שאריות" של יעל צפריר.

בשנת 2018 יצר את המוזיקה לפסקול הסדרה זוכת הפרסים "על הספקטרום" ביחד עם טל אבן צור. בהמשך השנה יצר את פסקול לעונה הראשונה של הסדרה "שטוקהולם".

בשנת 2019 החל לעבוד על יצירת סדרת הילדים "קפה עמליה" והפקת מוזיקה מקורית לפסקול. הסדרה שביים בובי לקס וכתבה שחר סיטנר, משודרת בכאן חינוכית מאז מרץ 2020. הסדרה מבוססת על המופע "שירים לעמליה" אותה יצר לוי בשנת 2016 וכוללת שירים מהאלבום. עוד באותה שנה, לקח לוי חלק בהקלטת האלבום "עיר מרוחקת" של הזמרת אפרת בן צור, עמה הוא גם הופיע בין השנים 2012–2022.

בשנת 2021, הלחין והפיק את המוזיקה לסדרה "חזרות" עטורת הפרסים, אשר גם נמכרה לרשת "הולו" האמריקאית.

ב-2022 גם כתב והפיק מוזיקה להצגה "היה שלום מר הפמן" בבימויו של אודי בן משה בתיאטרון החאן. בהמשך לשנה זו השתתף לוי במופע אשר יצר יוני רכטר בשם "תמונות מוזיקליות מפרקי אבות".

לוי נשוי ואב לשתי בנות. מתגורר בתל אביב.

== קישורים חיצוניים ==
* [https://www.ishim.co.il/p.php?s=גיא+לוי%23מוזיקאי גיא לוי] באתר אישים
* 
* 
* 
* 
* 
* 
* 
* 
* 

קטגוריה:מוזיקאים ישראלים
קטגוריה:ישראלים שנולדו ב-1975
סליל-סיבוב-סליל

בקטריופאג' למבדה משתמש בשני מוטיבים של סליל-סיבוב-סליל (שמאל; ירוק) כדי לקשור DNA (ימין; כחול ואדום). חלבון המדכא λ בתמונה זו הוא דימר]]
סליל-סיבוב-סליל הוא מוטיב מבני עיקרי המסוגל לקשור DNA. כל מונומר משלב שני סלילי α, המחוברים על ידי גדיל קצר של חומצות אמינו, הנקשרים לחריץ הראשי של ה-DNA. מוטיב HTH מופיע בחלבונים רבים המווסתים את ביטוי הגנים. אין לבלבל אותו עם מוטיב הסליל-לולאה-סליל .<ref name="pmid2644244"></ref>

== תגלית ==
הגילוי של מוטיב הסליל-סיבוב-סליל התבסס על קווי דמיון בין מספר גנים המקודדים לחלבונים מווסתי שעתוק מבקטריופאג למבדה ו-Escherichia coli : Cro, CAP ו-λ repressor, שנמצאו חולקים רצף משותף של 20–25 חומצות אמינו המקל על זיהוי DNA.<ref name="pmid6951187"></ref><ref name="pmid6452580"></ref><ref name="pmid6261152"></ref><ref name="pmid7088190"></ref>

== פונקציה ==
מוטיב הסליל-סיבוב-סליל הוא מוטיב קושר DNA. הזיהוי והקישור ל-DNA על ידי חלבוני הליקס-סיבוב-סליל נעשים על ידי שני סלילי α, האחד תופס את הקצה ה-N-טרמינלי של המוטיב, והשני בקצה ה-C. ברוב המקרים, כמו ב-Cro repressor, הסליל השני תורם יותר לזיהוי ה-DNA, ומכאן שהוא מכונה לעיתים קרובות "סליל הזיהוי". הוא נקשר לחריץ העיקרי של ה-DNA באמצעות סדרה של קשרי מימן ואינטראקציות שונות של קשרי ואן דר ואלס עם בסיסים חשופים. סליל ה-α השני מייצב את האינטראקציה בין חלבון ל-DNA, אך אינו ממלא תפקיד גדול במיוחד בזיהוי שלו. סליל הזיהוי והסליל הקודם לו הם תמיד בעלי אותו כיוון יחסי.<ref name="pmid8831795"></ref>

== סיווג מוטיבים של סליל-סיבוב-סליל ==
נעשו מספר ניסיונות לסווג את המוטיבים של סליל-סיבוב-סליל על סמך המבנה שלהם והסידור המרחבי של הסליל שלהם.<ref name="pmid7556672"></ref><ref name="pmid15808743"></ref> כמה מהסוגים העיקריים מתוארים להלן.

=== די-סלילי ===
מוטיב ההליקס-סיבוב-הליקס הדו-סליל הוא המוטיב הפשוט ביותר של סליל-סיבוב-סליל. שבר של Engrailed homeodomain שהקיף רק את שני הסלילים והסיבוב נמצא כתחום חלבון מתקפל באופן אולטרה-מהיר באופן עצמאי.<ref name="pmid17517666"></ref>

=== תלת סליל ===
דוגמה למוטיב זה נמצא במפעיל התעתיק Myb.<ref name="pmid1631139"></ref>

=== טטרה-סלילי ===
למוטיב הסליל ה-Tetra-helical-turn-helix יש סליל C-טרמינלי נוסף בהשוואה למוטיבים התלת-סליליים. אלה כוללים את תחום ה-HTH קושר ה-DNA מסוג LuxR שנמצא בגורמי שעתוק חיידקים ואת מוטיב ה-helix-turn-helix שנמצא ב-TetR - מדכאים.<ref name="pmid8153629"></ref> מתרחשות גם גרסאות רב-הליליות עם סלילים נוספים.<ref name="pmid10545119"></ref>

=== סליל מכונף-סיבוב-סליל ===
מוטיב הליקס-סיבוב-סליל המכונף (wHTH) נוצר על ידי צרור 3-סלילי וגיליון בטא 3 או 4 גדילים (כנף). הטופולוגיה של סלילים וגדילים במוטיבים של wHTH עשויה להשתנות. בגורם השעתוק ETS wHTH מתקפל למוטיב הליקס-סיבוב-סליל על גבי פיגום אנטי-מקבילי בטא בטא בעל ארבעה גדילים המסודרים בסדר α1-β1-β2-α2-α3-β3-β4 כאשר הסליל השלישי הוא סליל זיהוי DNA.<ref name="pmid8598195"></ref><ref name="pmid9570133"></ref>

=== מוטיבים אחרים של סליל-סיבוב-סליל שונה ===
נגזרות אחרות של מוטיב הסליל-סיבוב-סליל כוללות את תחום ה-DNA המקשר שנמצא ב-MarR, מווסת של עמידות מרובה לאנטיביוטיקה, היוצר סליל-סיבוב-סליל מכונף עם סליל אלפא-טרמינלי C נוסף.<ref name="pmid11473263"></ref>

== קישורים חיצוניים ==

== הערות שוליים ==

קטגוריה:DNA
מערב לוס אנג'לס

מערב לוס אנג'לס (באנגלית: West Los Angeles) היא שכונה בעיר לוס אנג'לס אשר במדינת קליפורניה שבארצות הברית. השכונה ממוקמת באמצע אזור ווסטסייד, ממערב למרכז העסקים הראשי של לוס אנג'לס.

נכון לשנת 2008 הכילה השכונה בסביבות 4,556 תושבים.

האזור בו נמצאת כיום השכונה סופח לעיר לוס אנג'לס במהלך שנות ה-20 של המאה ה-20.

האזור מכיל שילוב של בנייני דירות נמוכים, בתים צמודי קרקע ובניינים רבי קומות.

== קישורים חיצוניים ==

קטגוריה:לוס אנג'לס
קטגוריה:מחוז לוס אנג'לס
ארתור רודקו

ארתור אולכסייוביץ' רודקו (באוקראינית: Артур Олексійович Рудько; נולד ב-7 במאי 1992 בקייב שבאוקראינה) הוא כדורגלן אוקראיני המשחק השוער בקבוצת שחטאר דונצק מליגת העל האוקראינית.

== קריירת מועדונים ==
רודקו גדל במחלקות הנוער של דינמו קייב ווידראדני קייב. בשנת 2009 החל לשחק בקבוצת המילואים של דינמו קייב. ב-17 ביולי 2015 הושאל רודקו להוברלה אוז'הורוד מליגת העל האוקראינית. ב-19 ביולי ערך את הופעת הבכורה שלו במועדון, בתיקו 1-1 נגד דניפרו דניפרופטרובסק במסגרת המחזור הראשון בליגה לעונת . בסך הכל ערך 15 הופעות ליגה במהלך תקופת ההשאלה. בסוף שנת 2015 חזר רודקו לדינמו קייב. ב-14 במאי 2016 ערך את הופעת הבכורה שלו בקבוצה הראשונה של המועדון במסגרת הליגה, בניצחון 1–4 על מטאליסט חרקוב במסגרת המחזור ה-26 בליגה. בסך הכל ערך 20 הופעות ליגה במדי המועדון.

בחודש יולי 2019 חתם רודקו בפאפוס מליגת העל הקפריסאית. ב-23 באוגוסט ערך את הופעת הבכורה שלו במועדון, בניצחון 1–2 על נאה סלמיס פמגוסטה במסגרת המחזור הראשון בליגה לעונת . הוא שיחק במועדון במשך שלוש עונות, בהן ערך 86 הופעות ליגה.

ב-1 ביולי 2022 חתם רודקו במטאליסט חרקוב מליגת העל האוקראינית. יום לאחר מכן הושאל למשך עונה אחת ללך פוזנן מליגת העל הפולנית. ב-5 ביולי ערך את הופעת הבכורה שלו במועדון, בניצחון 0–1 על קרבאך במסגרת מוקדמות ליגת האלופות לעונת 2022/2023. ב-16 ביולי ערך את הופעת הבכורה שלו בליגה, בניצחון 0–2 על סטאל מיילץ במסגרת המחזור הראשון לעונת .

== קישורים חיצוניים ==

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:קייב: כדורגלנים
קטגוריה:כדורגלני דינמו קייב
קטגוריה:כדורגלני הוברלה אוז'הורוד
קטגוריה:כדורגלני פאפוס
קטגוריה:כדורגלני מטאליסט חרקוב
קטגוריה:כדורגלני לך פוזנן
קטגוריה:כדורגלני שחטאר דונצק
קטגוריה:ספורטאים זרים בקפריסין
קטגוריה:ספורטאים זרים בפולין
קטגוריה:אוקראינים שנולדו ב-1992
סרגיי בורודין

סרגיי אלכסייביץ' בורודין (ברוסית: Сергей Алексеевич Бородин; נולד ב-30 בינואר 1999 בלזרבסקויה שברוסיה) הוא כדורגלן רוסי המשחק בעמדת הבלם בקבוצת טורפדו מוסקבה.

== קריירת מועדונים ==
בורודין גדל במחלקת הנוער של קרסנודאר, ובשנת 2016 החל לשחק בקבוצות המילואים של המועדון, קרסנודאר-2 וקרסנודאר-3, במסגרת הליגה הרוסית הראשונה והליגה הרוסית השנייה.

ב-28 באוגוסט 2020 הושאל לאופה מליגת העל הרוסית. ב-17 בדצמבר ערך את הופעתו היחידה במדי המועדון, בהפסד 1-0 לקרסנודאר במסגרת המחזור ה-19 בליגה לעונת 2020/2021. ב-19 בפברואר 2021 הסתיימה השאלתו.

בעונת 2021/2022 החל לשחק בקבוצה הראשונה של קרסנודאר.

ב-12 בינואר 2023 הושאל לבית"ר ירושלים לעונה וחצי תמורת כ-200 אלף יורו, עם אפשרות רכישה בתום ההשאלה.
ב-24 ביוני 2023 חתם בטורפדו מוסקבה.

== קריירה בינלאומית ==
ב-24 בספטמבר 2022 ערך בורודין את הופעת הבכורה שלו בנבחרת רוסיה, בניצחון 2-1 על נבחרת קירגיזסטן במשחק ידידות.

== תארים ==
;בית"ר ירושלים
* גביע המדינה: 2022/2023

== קישורים חיצוניים ==

== הערות שוליים ==

קטגוריה:כדורגלנים רוסים
קטגוריה:בלמי כדורגל רוסים
קטגוריה:כדורגלני קרסנודאר
קטגוריה:כדורגלני אופה
קטגוריה:כדורגלני נבחרת רוסיה
קטגוריה:כדורגלנים זרים בישראל
קטגוריה:רוסים שנולדו ב-1999
בודו זיבזיבדזה

בודו זיבזיבדזה (בגאורגית: ბუდუ ზივზივაძე; נולד ב-10 במרץ 1994 בכותאיסי שבגאורגיה) הוא כדורגלן גאורגי המשחק בעמדת החלוץ בקרלסרוהה מהבונדסליגה השנייה ובנבחרת גאורגיה.

== קריירת מועדונים ==
זיבזיבדזה שיחק בקבוצות דינמו טביליסי, טורפדו כותאיסי וסמטרדיה מליגת העל הגאורגית, וקבוצת אסביירג מליגת העל הדנית.

ב-12 ביולי 2019 חתם זיבזיבזדה במזקבשד מליגת העל ההונגרית. הוא ערך 32 הופעות ליגה במדי המועדון, בהן הבקיע שמונה שערים.

ב-29 ביולי 2020 חתם זיבזיבדזה בפהרוואר מליגת העל ההונגרית. ב-11 בפברואר 2022 הושאל זיבזיבדזה עד לתום עונת לאויפשט מליגת העל ההונגרית. הוא ערך 12 הופעות ליגה במדי המועדון, בהן הבקיע 11 שערים. בתום העונה חזר לפהרוואר.

== קריירה בינלאומית ==
ב-23 בינואר 2017 ערך זיבזיבדזה את הופעת הבכורה שלו בנבחרת גאורגיה, בתיקו 2-2 נגד נבחרת אוזבקיסטן במשחק ידידות. ב-25 במרץ 2022 הבקיע את שער הבכורה שלו בנבחרת, בניצחון 1-0 על נבחרת בוסניה והרצגובינה במשחק ידידות.

נכלל בסגל נבחרת גאורגיה לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:כותאיסי: כדורגלנים
קטגוריה:כדורגלני דינמו טביליסי
קטגוריה:כדורגלני טורפדו כותאיסי
קטגוריה:כדורגלני אסביירג
קטגוריה:כדורגלני פהרוואר
קטגוריה:כדורגלני אויפשט
קטגוריה:כדורגלני קרלסרוהה
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:גאורגים שנולדו ב-1994
קספר טנגסטדט

קספר טנגסטדט (בדנית: Casper Tengstedt; נולד ב-1 ביוני 2000 בדנמרק) הוא כדורגלן דני המשחק בעמדת החלוץ בקבוצת בנפיקה ליסבון מליגת העל הפורטוגלית.

== קריירת מועדונים ==
טנגסטדט גדל במחלקות הנוער של ויבורג סונדמרקן, ויבורג ומיטיולן. ב-31 באוגוסט 2019 הושאל טנגסטדט לקבוצת המילואים של נירנברג, במדיה ערך 10 הופעות ליגה והבקיע חמישה שערים. ב-7 באוגוסט 2020 הושאל להורסנס מליגת העל הדנית, ובהמשך חתם במועדון באופן קבוע. בסך הכל ערך 53 הופעות ליגה במדי המועדון, בהן הבקיע 18 שערים.

ב-1 באוגוסט 2022 חתם טנגסטדט ברוזנבורג מליגת העל הנורווגית. הוא ערך 14 הופעות ליגה במדי המועדון עד לתום עונת , בהן הבקיע 15 שערים ובישל שבעה נוספים.

ב-11 בינואר 2023 חתם טנגסטדט על חוזה לחמש שנים וחצי בבנפיקה ליסבון מליגת העל הפורטוגלית.

== קריירה בינלאומית ==
טנגסטדט הוא חלק מסגל נבחרת דנמרק עד גיל 21.

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני מיטיולן
קטגוריה:כדורגלני הורסנס
קטגוריה:כדורגלני רוזנבורג
קטגוריה:כדורגלני בנפיקה ליסבון
קטגוריה:ספורטאים זרים בנורווגיה
קטגוריה:ספורטאים זרים בפורטוגל
קטגוריה:דנים שנולדו ב-2000
בוריס אינו

בוריס אינו טקאנג (בצרפתית: Boris Enow Takang; נולד ב-30 במרץ 2000 בקמרון) הוא כדורגלן קמרוני המשחק בעמדת הקשר בקבוצת די. סי. יונייטד מליגת ה-MLS האמריקאית.

== קריירת מועדונים ==
אינו גדל במחלקות הנוער של אקולה דה פוטבול בראסריס דו קמרון ופורטו. הוא החל את הקריירה המקצוענית שלו בקבוצות המילואים של פורטו ושל לאנס.

ב-15 ביוני 2021 חתם אינו במכבי נתניה מליגת העל הישראלית. ב-17 בדצמבר החליטה נתניה לממש את האופציה. ב-16 באוקטובר 2021 הבקיע את שער הבכורה שלו במועדון בניצחון 2-4 נגד מכבי תל אביב. בעונתו הראשונה במועדון ערך 32 הופעות ליגה, בהן הבקיע שלושה שערים. בינואר 2023 זכה ביחד עם המועדון בגביע הטוטו לעונת המשחקים 2022/23.

ב-22 ביולי 2024 הועבר אינו לקבוצת די. סי. יונייטד מליגת ה-MLS האמריקאית.

== תארים ==
;פורטו
* ליגת האלופות לנוער (1): 2018/2019
;מכבי נתניה 
* גביע הטוטו (1): 2022/2023

== קישורים חיצוניים ==

== הערות שוליים ==

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני מכבי נתניה
קטגוריה:כדורגלנים זרים בישראל
קטגוריה:ספורטאים קמרונים בצרפת
קטגוריה:ספורטאים קמרונים בפורטוגל
קטגוריה:ספורטאים קמרונים בישראל
קטגוריה:קמרונים שנולדו ב-2000
סתיו נחמני

סתיו נחמני (נולד ב-6 באוקטובר 2002 במושב גמזו שבישראל) הוא כדורגלן ישראלי המשחק בעמדת החלוץ במועדון ספורט אשדוד בהשאלה ממכבי חיפה.

== קריירת מועדונים ==
נחמני נולד במושב גמזו שבישראל. גדל במחלקות הנוער של מכבי מודיעין, מכבי תל אביב ומכבי חיפה. ב-30 במאי 2020 ערך את הופעת הבכורה שלו בקבוצה הבוגרת של מכבי חיפה, בהפסד 1–2 להפועל תל אביב במסגרת ליגת העל הישראלית לעונת 2019/2020. זו הייתה הופעתו היחידה בעונה זו, והוא הוסיף שבע הופעות ליגה בעונת 2020/2021.

ב-12 ביולי 2021 הושאל נחמני למשך עונה אחת להפועל נוף הגליל מליגת העל הישראלית. ב-30 באוגוסט ערך את הופעת הבכורה שלו בליגה במדי המועדון, בתיקו 0-0 נגד הפועל ירושלים במסגרת המחזור הראשון לעונת 2021/2022. ב-11 בספטמבר הבקיע את שער הבכורה שלו בליגה, בניצחון 1–3 על מכבי נתניה במסגרת המחזור השני בליגה. הוא ערך 32 הופעות ליגה במהלך תקופת ההשאלה, בהן הבקיע ארבעה שערים.

ב-18 באוגוסט 2022 הושאל נחמני למשך עונה אחת לבית"ר ירושלים מליגת העל הישראלית. ב-20 באוגוסט ערך את הופעת הבכורה שלו בליגה במדי המועדון, בהפסד 1–4 למכבי נתניה במסגרת המחזור הראשון לעונת 2022/2023.

ב-23 בינואר 2023 הושאל להפועל חדרה עד לתום העונה.

ב-29 ביוני 2023 הושאל לסט. מירן מליגת העל הסקוטית.ב-6 בפברואר 2024 חתם במועדון ספורט אשדוד.

== נבחרות ישראל ==
כיום נחמני הוא חלק מסגל נבחרת ישראל הצעירה עד גיל 21.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי חיפה
קטגוריה:כדורגלני הפועל נוף הגליל
קטגוריה:כדורגלני בית"ר ירושלים
קטגוריה:כדורגלני הפועל חדרה
קטגוריה:כדורגלני סנט מירן
קטגוריה:כדורגלנים ישראלים בסקוטלנד
קטגוריה:ישראלים שנולדו ב-2002
קטגוריה:גמזו: אישים
איתי בוגנים

איתי בוגנים (נולד ב-29 במאי 2001 בחיפה שבישראל) הוא כדורגלן ישראלי המשחק בעמדת קשר הכנף בקבוצת הפועל חיפה מליגת העל הישראלית.

== קריירת מועדונים ==
בוגנים החל את דרכו במכבי חיפה אשר הייתה הקבוצה של עיר מגוריו. הוא שיחק שם בכל קבוצות הילדים ואף שנה בנוער בה כבש 4 שערים ב-20 משחקים בכל המסגרות, כשהרבה בעיקר לעלות מהספסל. בעונת , עבר בוגנים לנוער של הפועל חיפה. באותה עונה שותף בוגנים ב-27 משחקים בכל המסגרות וכבש 6 שערים. בעונת , שותף בוגנים ב-33 משחקים וכבש 3 שערים. בעונת , הוא שותף ב-24 משחקים וכבש 7 שערים, כולל שלושער ב-6 באוקטובר 2018 בניצחון 4–5 על הפועל נוף הגליל. עונה לאחר מכן, בעונת , שותף בוגנים ב-21 משחקים וכבש 5 שערים לפני שמגפת הקורונה עצרה את העונה.

ב-26 ביולי 2020, חתם בוגנים בקבוצה הבוגרת של הפועל חיפה. הוא שיחק לסירוגין בקבוצת הנוער של המועדון כחריג גיל ומונה לקפטן. ב-2 בינואר 2021, ערך בוגנים את הופעת הבכורה שלו בקבוצה ובליגת העל, כשעלה כמחליף בדקה ה-88 מול בית"ר ירושלים והמשחק נגמר בתיקו 3–3. ב-20 בפברואר, כבש בוגנים את שער הבכורה שלו בבוגרים כשעלה כמחליף בסיבוב ח' בגביע המדינה מול בני יהודה תל אביב בדקה ה-106 והשווה בדקה 115 את התוצאה ל-3–3 כשבסיום גברה הפועל חיפה על בני יהודה בפנדלים ועלתה לשלב הבא. ב-13 במרץ אותה שנה, כבש בוגנים שער דרמטי נוסף כשעלה כמחליף בדקה ה-77 מול מועדון ספורט אשדוד וכבש בדקה ה-90 שער שוויון שהשווה את התוצאה ל-2–2. חמישה ימים לאחר מכן, ב-18 במרץ, האריך בוגנים את חוזהו בהפועל חיפה ל-5 שנים נוספות.

== קריירה בינלאומית ==
בוגנים הוא חלק מסגל נבחרת ישראל עד גיל 21.

== קישורים חיצוניים ==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:ישראלים שנולדו ב-2001
מולוקיו

מולוקיו (באיטלקית: Molochio) היא קומונה במחוז קלבריה שבאיטליה, הממוקמת כ-80 קילומטרים מדרום-מערב לקטנזארו וכ-40 קילומטרים מצפון-מזרח לרג'ו די קלבריה. נכון ל-31 באוקטובר 2021 היו בה 2,700 תושבים ושטחה 37.45 קילומטרים רבועים. הקומונה ידועה כ"בעלת השכיחות הגבוהה ביותר של אנשים בגיל מאה בעולם".<ref></ref>

== התפתחות דמוגרפית ==
<timeline>
Colors=
 id:lightgrey value:gray(0.9)
 id:darkgrey value:gray(0.8)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:455 height:303
PlotArea = left:50 bottom:50 top:30 right:30
DateFormat = x.y
Period = from:0 till:5000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001

PlotData=
 color:barra width:20 align:left

 bar:1861 from: 0 till:2162
 bar:1871 from: 0 till:2806
 bar:1881 from: 0 till:2864
 bar:1901 from: 0 till:3438
 bar:1911 from: 0 till:3662
 bar:1921 from: 0 till:3950
 bar:1931 from: 0 till:4346
 bar:1936 from: 0 till:4441
 bar:1951 from: 0 till:4393
 bar:1961 from: 0 till:4003
 bar:1971 from: 0 till:3342
 bar:1981 from: 0 till:3201
 bar:1991 from: 0 till:3078
 bar:2001 from: 0 till:2803

PlotData=

 bar:1861 at:2162 fontsize:XS text: 2162 shift:(-8,5)
 bar:1871 at:2806 fontsize:XS text: 2806 shift:(-8,5)
 bar:1881 at:2864 fontsize:XS text: 2864 shift:(-8,5)
 bar:1901 at:3438 fontsize:XS text: 3438 shift:(-8,5)
 bar:1911 at:3662 fontsize:XS text: 3662 shift:(-8,5)
 bar:1921 at:3950 fontsize:XS text: 3950 shift:(-8,5)
 bar:1931 at:4346 fontsize:XS text: 4346 shift:(-8,5)
 bar:1936 at:4441 fontsize:XS text: 4441 shift:(-8,5)
 bar:1951 at:4393 fontsize:XS text: 4393 shift:(-8,5)
 bar:1961 at:4003 fontsize:XS text: 4003 shift:(-8,5)
 bar:1971 at:3342 fontsize:XS text: 3342 shift:(-8,5)
 bar:1981 at:3201 fontsize:XS text: 3201 shift:(-8,5)
 bar:1991 at:3078 fontsize:XS text: 3078 shift:(-8,5)
 bar:2001 at:2803 fontsize:XS text: 2803 shift:(-8,5)
</timeline>

==קישורים חיצוניים==

* 

== הערות שוליים ==

קטגוריה:קלבריה: ערים
נאור עבודי

נאור עבודי (נולד ב-17 ביולי 1993) הוא כדורגלן ישראלי המשחק בעמדת הקשר במ.ס. דימונה.

==קריירה==
עבודי התחיל את הקריירה שלו במחלקת הנוער של עירוני קריית שמונה. ערך את הופעת הבכורה שלו בקבוצה הבוגרת. ב-12 בדצמבר 2012 ערך את הופעת הבכורה שלו בקבוצה הבוגרת בהפסד 3-2 להפועל באר שבע. ב-11 במאי 2013 ערך את הופעת הבכורה שלו בליגת העל בהפסד 2-1 למכבי חיפה.

בקיץ הושאל להפועל נצרת עילית עד לסיום העונה. ב-19 בספטמבר 2014 הבקיע את שער הבכורה שלו בקריירה בניצחון 2-3 נגד מכבי הרצליה. עונה לאחר מכן חזר לקריית שמונה ובעונה זו רשם 13 הופעות כאשר בכולן עלה מהספסל.

בקיץ חתם בעירוני נשר מהליגה הלאומית במדיה שיחק שנתיים אחריהם עבר להפועל עכו. בקיץ חזר לליגת העל כאשר חתם במ.ס. אשדוד במדיה שיחק עונה אחת.

ב-23 באוגוסט 2020 הצטרף ללורי מליגת העל הארמנית במדיה שיחק 8 משחקים וכבש שער אחד. ב-15 בינואר 2021 חזר לישראל וחתם בהפועל אום אל-פחם.

ב-27 באוקטובר 2021 חתם בהפועל עפולה. שנה לאחר מכן חזר לקדנציה שנייה בהפועל נוף הגליל.

ב-8 בפברואר 2023 חתם בהפועל רעננה מליגה א'.

בקיץ חתם במ.ס. דימונה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:קריית שמונה: כדורגלנים
קטגוריה:בוגרי תיכון דנציגר (קריית שמונה)
קטגוריה:כדורגלני עירוני קריית שמונה
קטגוריה:כדורגלני הפועל נוף הגליל
קטגוריה:כדורגלני עירוני נשר
קטגוריה:כדורגלני הפועל עכו
קטגוריה:כדורגלני מועדון ספורט אשדוד
קטגוריה:כדורגלני הפועל אום אל-פחם
קטגוריה:כדורגלני הפועל עפולה
קטגוריה:כדורגלני הפועל רעננה
קטגוריה:כדורגלני הפועל לוד
קטגוריה:כדורגלנים ישראלים באירופה
קטגוריה:ספורטאים זרים בארמניה
קטגוריה:ישראלים שנולדו ב-1993
קרמשניט

קרמשניט (בגרמנית: Cremeschnitte) היא עוגת קרם המזוהה בדרך כלל עם בית המלוכה האוסטרו-הונגרי לשעבר. מנה זו פופולרית ברחבי מרכז אירופה והבלקן בווריאציות שונות, שכולן כוללות בסיס של בצק עלים וקרם. במקומות רבים בעולם מוכנסים בין השכבות גם קונפיטורות למיניהן או פירות שונים ומעל השכבה העליונה נהוג לבזוק אבקת סוכר. ידועה גם בשמות נוספים: נפוליאון ומילפיי.

== היסטוריה ==
העוגה הופיעה לראשונה באיטליה בעיר נאפולי בסוף המאה ה-19. טבחים מהעיר החלו להכין אותה מבצק נפוליטאני מסורתי ומרחו קרם וניל עדין בין דפיו. מתכון העוגה התפשט ברחבי איטליה, והיא זכתה (כמו הפיצה "נאפוליטנה") לשם "נפוליטאני", כלומר "מהעיר נאפולי".

כאשר הופיעה העוגה בצרפת, סֻלַּף שמה על ידי הצרפתים והם קראו לה "נפוליאון". האיטלקים ניסו להבהיר לצרפתים ששם העוגה הוא ״נאפוליטני״, אך אלו לא ניסו לתקן את הטעות. ההפך, הם פרסמו את העוגה בשם המשובש, תוך הפצת סיפור אגדה המספר על אהבתו של נפוליאון לעוגה שנאפתה לו על ידי טבחיו.<ref name=":0"></ref>

== בישראל ==
לישראל הובאה העוגה על ידי העולים שהגיעו מגרמניה או מהאימפריה האוסטרו-הונגרית. שם מכונה העוגה בשם "קרם שניט" (Cremeschnitte), שפירושו "פרוסת קרם".<ref name=":0" />

==קישורים חיצוניים==

* 

== הערות שוליים ==

קטגוריה:עוגות
קטגוריה:המטבח הגרמני: עוגות
קטגוריה:המטבח ההונגרי
קטגוריה:המטבח האוסטרי: קינוחים
שולחן מחשב

שולחן מחשב עם מחשב וציוד היקפי
שולחן מחשב הוא שולחן עבודה המותאם לעבודה עם מחשב אישי והציוד הנלווה אליו. השולחן כולל חלקי ריהוט שנועדו לספק נוחות שימוש ומראה אסתטי של אזור העבודה, בין השאר על ידי הסתרת חלק מהציוד ההיקפי והכבילה.

== מבנה ==
הצורה הנפוצה ביותר של שולחן המחשב היא גרסה ארגונומית של שולחן העבודה המשרדי, שכוללת מגש מקלדת מתכוונן ושטח שולחן עבודה מספיק לכתיבה. בעיצוב משולב ציוד למיקום צג (מדף, בדרך כלל) וחורים לניתוב הכבלים המחברים את רכיבי המחשב יחד.

שולחן מחשב טיפוסי מספק מקום למקלדת, עכבר, צג, מדפסת ורמקולים. עיצובי שולחנות כוללים מגוון של מדפים, מגשים וחורים לניתוב כבלים למערכות מחשב. בחלק משולחנות המחשב, הכבלים מוצמדים ללוח בגב השולחן, כדי ליצור מראה מסודר יותר.

שולחנות מחשב מיוצרים בדרך כלל בייצור המוני ודורשים הרכבה עצמית מסוימת. המחשב והציוד ההיקפי אינם חלק ממבנה השולחן, והצבתם וחיבורם נעשים לאחר הצבת השולחן במקומו.

הצעות שונות ל"משרד העתיד" הציעו עיצובים ששילבו את המחשב והציוד באופן מובנה בשולחן, אך אלה לא זכו לפופולריות.

== סוגים ==
יש מגוון צורות ועיצובים לשולחנות מחשב. הדוגמאות הנפוצות הן:
* שולחן בודד "קלאסי" המיועד לשימוש אדם בודד, בבית, במשרד או במשרד ביתי.
* שולחנות מחשב המאפשרים חיבורם זה לזה ליצירת שורות של עמדות מחשב, למשל במשרדים ובמוסדות חינוך. שולחנות אלו מעוצבים על מנת לאכלס עשרות מערכות מחשב תוך הקלת חיווט, תחזוקה כללית, מניעת גניבות והפחתת ונדליזם.
* שולחנות מתגלגלים קטנים או עגלות מחשב עם שולחנות עבודה זעירים, המספקים מספיק מקום למחשב נייד ומשטח עכבר. תצורת שולחן מתגלגל מאפשרת ניידות וגישה משופרת במצבים בהם שולחן כתיבה אינו נוח. ניתן להשתמש בשולחנות מחשב ניידים מעל מיטה, למשל.

== ארגונומיה ==
תרשים ארגונומי לעבודה נכונה מול מחשב
שולחנות מחשב ארגונומיים מכילים מנגנונים המאפשרים התאמות מכניות למיקום החלקים השונים, על מנת למקסם את הנוחות והיעילות למשתמש. השולחן הארגונומי הוא בדרך כלל רהיט "עומד בפני עצמו" המאפשר גישה למנגנוני ההתאמה. לשולחנות ארגונומיים מסוימים יש התאמת גובה שולחן גדולה מספיק כדי ליצור שולחן "ישיבה" או שולחן עמידה, המאפשר למשתמש לעבוד בעמידה.

== קישורים חיצוניים ==

מחשב
קטגוריה:ארגונומיה
קטגוריה:מחשוב
מוניקה ג'וזף

מוניקה ג'וזף (באנגלית: Monica Joseph, בערבית: مونيكا جوزيف; נולדה ב-2000) היא דוגמנית ושחקנית טלוויזיה ישראלית-ילידת-סודאן.<ref name=":0"></ref>

==ביוגרפיה ==
ג'וזף נולדה בעיר קסאלה שבסודאן,<ref name=":0" /> וכשהייתה בת שנה, משפחתה הצליחה להימלט למדינת מצרים השכנה, כפליטים בעקבות מלחמת האזרחים הסודאנית השנייה.<ref name=":1"></ref> ב-2007 כשהייתה בת שבע הסתננו בהצלחה בתוך קופסת תובלה בחשיכת הליל ביחד עם מסתננים אחרים,<ref name=":2"></ref> באמצעות מבריחים בדואים שאמה שילמה להם,<ref name=":2" /> יחד עמה ועם אחיה הקטן שסובל מאוטיזם אל תוך שטחי מדינת ישראל (שאינה-מדינה שכנה לסודאן), כשעברו דרך פרצה שהוכנה מראש בגדר הגבול ישראל–מצרים.<ref name=":2" /> 

לאחר מכן, שלושתם נתפסו והועברו למתקן הכליאה סהרונים שבנגב, למשך כארבעה חודשים.<ref name=":2" /> לאחר מכן עברו לעיר ערד שבדרום ישראל, היכן שאמה מצאה עבודה.<ref name=":1" />
לבסוף, עברו להתגורר בשכונת שפירא שבדרום תל אביב,<ref name=":1" /> והיא החלה ללמוד בבית ספר ביאליק-רוגוזין שבתל אביב,<ref name=":1" /> שחלק ניכר מתלמידיו הם בני משפחות מהגרי עבודה ממדינות שונות ובפרט ממשפחות של מסתננים מאפריקה השוהים בישראל.<ref name=":1" />

כשהייתה בת תשע הועברה לפנימיית תל ברוך שבצפון תל אביב, על ידי משרד הרווחה של ישראל, אליה הגיעה כדי להתרחק מהתעללות מצד אמה האלכוהוליסטית.<ref name=":2" /> סיפרה שאחת מחברותיה הקרובות גורשה בחזרה לסודאן ב-2012.<ref name=":1" />

== קריירה ==
בשנת 2018 החלה בקריירת דוגמנות,<ref name=":2" /> מאז עבדה עם כמה מעצבות ומעצבי אופנה ישראלים בולטים ובהם, דורית בר-אור, שחר אבנט, אלון ליבנה ונטאשה דנונה.

בשנת 2022 התחילה לשחק בעונה השנייה של סדרת הנוער "סקיי" של yes שם היא מגלמת את אסיה, הזהות הראשית החדשה של סקיי (במקומה של רביד רונן, שכיכבה בעונה הראשונה בתפקיד זה). משנת 2023 משחקת בסדרת הנוער "דרימארס" שבערוץ זום למנויי הוט, שם היא מגלמת את סיטאר. ב-3 במרץ 2024, פורסם כי ג'וזף תחזור לגלם את סיטאר בעונתה השנייה של הסדרה.

==קישורים חיצוניים==

== הערות שוליים ==

קטגוריה:סודאן: תרבות
קטגוריה:ישראלים ילידי סודאן
קטגוריה:דוגמניות ישראליות
קטגוריה:שחקניות ישראליות
קטגוריה:תל אביב-יפו: אישים
קטגוריה:קצרמר אישים
קטגוריה:עולים לא-יהודים
קטגוריה:הסתננות מאפריקה לישראל
קטגוריה:ישראליות שנולדו ב-2000
Caviar (אלבום)

Caviar הוא אלבום הבכורה הנושא את שמה של להקת הרוק האלטרנטיבי והפאוור פופ האמריקאית Caviar. הוא יצא לאור ב-29 באוגוסט 2000 על ידי איילנד רקורדס. האלבום מכיל את השיר הידוע ביותר של הלהקה, "Tangerine Speedo", שהוצג בסרטים כמו המלאכיות של צ'רלי וחתול תעלול.

== רשימת שירים ==

# Ok Nightmare" – 4:15"
# Goldmine" – 3:36"
# Tangerine Speedo" (Dominguez, Caviar) – 3:39"
# The Good Times Are Over" (Caviar, Pee Wee King, Chilton Price, Redd Stewart) – 3:34"
# I Thought I Was Found" – 4:35"
# Flawed Like a Diamond" – 3:43"
# Going Out Tonight" – 3:59"
# Sugarless" (Brown, Caviar) – 3:07"
# Automatic Yawns" – 3:12"
# Looked So Hard I Nearly Wrecked My Eyes" – 3:27"
# I Am the Monument" – 4:59"

==קישורים חיצוניים==

קטגוריה:אלבומי בכורה מ-2000
קטגוריה:אלבומים באנגלית
קטגוריה:אלבומי חברת איילנד רקורדס
מני סקורה

ממוזער
מנשה קושנר (נולד ב-26 בדצמבר 1986), הידוע בשם הבמה מני סקורה (MENi SAKURA), הוא זמר-יוצר, מוזיקאי ומפיק ישראלי.

== ביוגרפיה ==
סקורה נולד ב-1986 בסנקט פטרבורג, רוסיה, ולמד מוזיקה מגיל צעיר בבתי ספר מקצועיים. סבו הוא , משורר רוסי בעל שם עולמי. ב־1999, כשהיה בן 13 עלה לישראל עם משפחתו, התגורר בירושלים ולמד עברית באולפן. אביו יבגני, שהיה סופר ומתורגמן ברוסיה, השתלב כשדרן חדשות במהדורה המרכזית של רדיו כאן רק"ע.

אחרי התיכון למד במכינה הקדם-צבאית עטרת ירושלים. במהלך לימודיו שם הכיר את אשתו טל ובגיל עשרים התחתן, עוד לפני השירות הצבאי. לאחר מכן התגייס לתפקיד נהג קו. כיום הוא אב לארבעה וגר ביישוב איתמר בשומרון.

== קריירה ==
===תחילת הדרך===
בגיל 26 שבר סקורה את היד, בזמן עבודתו כנהג משאית. לאחר כמה שבועות, החל ללמוד הפקה מוזיקלית במכללת BPM בתל אביב בשנים 2013–2014. לאחר שסיים את הלימודים והקים אולפן ביתי. פציעה נוספת בגב, הפכה את העבודה הפיזית במשאית לבלתי אפשרית וגרמה לשינוי הכיוון שלו ובחירה להפוך למוזיקאי.

ב-2019 הוציא את אלבום הראפ בעברית – ״1Q86״. שירים מהאלבום הופיעו בערוצי טלוויזיה ישראלים (13, 24, MTV, ערוץ הכנסת ועוד), והושמעו בתחנות מובילות ברדיו (גלגלצ, 88, רדיוס, רק"ע).

===פעילות בשפה הרוסית===
ב-2019 נרתם לפרויקט הסברה לחג נובי גוד של עולי ברית המועצות, למרות היותו מסורתי, יחד עם יונתן דובוב, בעל מועדון הגולה בפתח תקווה. סקורה הוציא שיר בשת"פ עם הראפר ואדים מכונה, שקורא לכולם לחגוג אותו ללא חשש, כדי שיכירו את החג בציבור הכללי. הסינגל 'נובי גוד' צעד חמישה חודשים ב-mtv ישראל, פלייליסט היפ הופ ישראלי חדש, והגיע לעשרות אלפי צפיות ביוטיוב.
ממוזער

ב-2020 הוציא את השיר של אלכסנדר בלוק, "בְּבֵית מַרְזֵחַ", ושילב את המילים המקוריות ברוסית עם התרגום של בעברית של אברהם שלונסקי, במסגרת תחרות של פרויקט בן יהודה. זכה במקום השלישי בעיבוד ולחן חדש לשיר.

ב-2021 הוציא אלבום מקוצר ברוסית – ״רולטה רוסית״ (РАШан РУЛет), שהגיע ליותר מחצי מיליון האזנות בספוטיפי ובפלטפורמות השונות. עקב מלחמת אוקראינה–רוסיה, וההגבלות שהוטלו על מפיצי האלבום בעקבות המלחמה, התוכן הוסר מהשרת.

ב-2023 הוציא אלבום נוסף ברוסית בסגנון טראפ אפל, ״סוציאלי חברתי״, בשם Дом (דום-בית). האלבום מבקר תופעות בחברה הפוסט-סובייטית המודרנית.

==דיסקוגרפיה==
אלבומי אולפן
*2020 - 1Q86, אלבום ראפ בעברית.
*2021 - РАШан РУЛет (רולטה רוסית), אלבום קצר (ep) ברוסית.
*2021 - Breathe love Sing Don't Stop, אלבום קצר (ep) באנגלית.
*2021 - Prikázanie, אלבום שת"פ עם הרכב סלובקי Mojše Band שמומן על ידי משרד התרבות הסלובקי, משלב כליזמר עם מטאל וראפ.
*2023 - Дом (דום-בית), אלבום טראפ סוציאלי ברוסית.

==הלחנת מוזיקה לסרטים==
סקורה הלחין מוזיקה למספר סרטים קצרים: קו הפרדה – סרט עלילתי קצר של הבמאי איגור רייזברג (בתמיכת קרן קולנוע שומרון); איתמר כמשל – סרט דוקו קצר של הבמאי יוחאי חדד (בתמיכת רשות השידור וקרן קולנוע שומרון); וש.ג. – סרט עלילתי קצר של הבמאית טל קושנר (בתמיכת קרן קולנוע שומרון). מועמד לתחרות פרסי אופיר 2023.

== קישורים חיצוניים ==
* 
* 
* [https://www.facebook.com/photo/?fbid=3075740602464603&set=pb.100064689006443.-2207520000. פרויקט בן יהודה, הזוכות והזוכים בתחרות "מילים ולחן" של פרויקט בן-יהודה], 7 ביוני 2020, באתר פייסבוק
* 
* 

== הערות שוליים ==

קטגוריה:זמרים ישראלים
קטגוריה:זמרים השרים בעברית
קטגוריה:זמרים-יוצרים ישראלים
קטגוריה:עולים בשנות ה-1990
מערכת המים החמישית לירושלים

מערכת המים החמישית לירושלים היא מערכת לאספקת מים לירושלים שנחנכה בשנת 2022.

==מבנה==
המערכת כוללת קטע מערבי מחולדה לצומת אשתאול וקטע מזרחי מצומת אשתאול לעמק מוצא, שם הוא מתחבר למערכת העירונית של ירושלים. הקטע המזרחי כולל מנהרה באורך של כ-13 ק"מ וקוטר של כ-4 מטר. המערכת כוללת 4 תחנות שאיבה, במקטע המערבי "כפר אוריה" ו"חולדה" ובמקטע המזרחי "כסלון" ו"עין כרם". קוטר הצינור הוא 100 אינץ' (2.54 מטר).

המערכת כוללת צנרת, משאבות, ברכות ותחנות חשמל. עלות הפרויקט כ-2.5 מיליארד דולר, ובשיאה, המערכת אמורה לספק 65 אלף קוב מים בשעה.

==היסטוריה==
בינואר 2007 הסמיכה הממשלה את מקורות להקים את מערכת המים החמישית לירושלים. באותה עת הוחלט להניח את הקו של הקטע המזרחי במנהרה והחלטה על הקמת המערכת נתקבלה על ידי רשות המים ביולי 2008. התכנית להקמת המקטע המערבי אושרה על ידי הוועדה לתשתיות לאומיות בשנת 2008.

הקטע המערבי הושלם עד שנת 2014.

במרץ 2020 נחנכה המנהרה של הקטע המזרחי.

המערכת נחנכה באוקטובר 2022. כושר העברת המים של המערכת בעת חניכתו היה כ-150 מיליון קוב לשנה. על פי התכנון, ניתן להגדיל את כושר העברת המים של המערכת עד לכ-420 מיליון קוב לשנה.

== קישורים חיצוניים ==

==הערות שוליים==

קטגוריה:ירושלים: אספקת מים
קטגוריה:מקורות
אלחנדרו הרננדס הרננדס

אלחנדרו חוסה הרננדס הרננדס (בספרדית: Alejandro José Hernández Hernández) הוא שופט כדורגל ספרדי השופט בליגה הבכירה בספרד (לה ליגה). בנוסף, הוא נמנה עם שופטי דרג העילית של אופ"א.

==קריירה==
בשנת 2005, בגיל 23 בלבד, החל הרננדס בקריירת השיפוט שלו. בתחילת דרכו שפט במשחקי הליגה השלישית של ספרד.
ב-2008 כאשר הוא בן 26, קודם הרננדס לסגונדה דיוויסיון (הליגה השנייה) ושפט שם כ-8 שנים ו-92 משחקים.
משנת 2012 שופט הרננדס באופן קבוע את משחקי הקופה דל ריי והלה ליגה והחל מ-2014 משובץ הרננדס בדרג שופטי העילית של אופ"א. כמו כן, באותה שנה שפט את המשחק הבינלאומי הראשון שלו במוקדמות אליפות אירופה עד גיל 17. כיום, שופט הרננדס בכל המפעלים האירופאיים.

==קישורים חיצוניים==
* פרופיל שופט [https://www.transfermarkt.com/alejandro-hernandez-hernandez/profil/schiedsrichter/1651/plus/0?funktion=1&saison_id=2022&wettbewerb_id=], באתר Transfermarkt

קטגוריה:שופטי כדורגל
קטגוריה:ספרדים שנולדו ב-1982
קטגוריה:שופטי כדורגל ספרדים
Ђ

דֵ'ה היא אות בכתב הקירילי.

ד'ה היא האות השישית באלפבית הקירילי הסרבי, המשמשת בסרבו-קרואטית כדי לייצג את האות האליווולו-פלאטלי המדובב /dʑ/. למרות היותה אות קירילית, היא שימשה גם בתעתיקים פונטיים סלובניים מבוססי לטיני, ככל הנראה עם אותו ערך.

ד'ה מקביל לאות הלטינית D עם מקף (Đ đ) באלפבית הלטיני של Gaj של סרבו-קרואטית והוא כל כך מתעתיק. כאשר משיכות אינן זמינות, הוא מועתק כ-⟨Dj dj⟩ או ⟨Ď ď⟩, וכן מקבילה בעברית לדל"ת גרושה.

==קישורים חיצוניים==

קטגוריה:אלפבית קירילי
Ј (כתב קירילי)

יֵה היא אות בכתב הקירילי אשר מקורה באות היוונית הפונטית יוט וצורתה כשל האות הלטינית J בשתי צורותיה.

אות זאת היא למעשה האות המחליפה ל-Й בסרבית ומקדונית; בסרבית זוהי האות האחת-עשרה, והשתים-עשרה במקדונית. 

בדרך כלל היא מייצגת את הקירוב הפלטאלי /j/, כמו ההגייה של ⟨y⟩ ב"כן" ("yes").

==קישורים חיצוניים==

קטגוריה:אלפבית קירילי